คลังมั่นใจศก.ปี'60โตเกิน4%
คลังฟันธงเศรษฐกิจปี 2560 เติบโตทะลุ 4% ตั้งเป้าจีดีพีปีนี้ถึง 5%
18 ม.ค. 2561

คลังฟันธงเศรษฐกิจปี 2560 เติบโตทะลุ 4% ตั้งเป้าจีดีพีปีนี้ถึง 5%นายสมชัย สัจจพงษ์ ปลัดกระทรวงการคลัง เปิดเผยว่า เศรษฐกิจไทยปี 2560 คาดว่าจะขยายตัวได้มากกว่า 4% เนื่องจากการขยายตัวในไตรมาส 4 ของปี 2560 ขยายตัวได้ดีมาก"คลังคาดว่าเศรษฐกิจ 2560 จะขยายตัวได้ 4% มากถึง 70-80% สาระสำคัญไม่ได้อยู่ที่ได้ 4% หรือเกิน 4% แต่สาระสำคัญอยู่ที่ว่าเศรษฐกิจขยายตัวได้ดีกว่าปีที่ผ่านๆ มาต่อเนื่อง สำหรับปี 2561 จะขยายตัวได้ 5% หรือไม่ กระทรวงการคลังกำลังติดตามดูอยู่ เพราะมาตรการที่รัฐบาลออกมาสำคัญทั้งนั้นที่ทำให้ฐานรากเศรษฐกิจแข็งแรงขึ้น ดังนั้นเศรษฐกิจปี 2561 ขยายตัวได้ 5% จึงเป็นเป้าหมายของรัฐบาล" นายสมชัย กล่าวทั้งนี้ การที่เศรษฐกิจปี 2560 จะขยายตัวได้มากกว่า 4% เพราะการลงทุนเอกชนเริ่มขยายตัวดีขึ้นมากจากมาตรการลดหย่อนภาษี 1.5 เท่า การส่งออก การท่องเที่ยว ขยายตัวได้ การบริโภคภาคเอกชนขยายตัวจากมาตรการช่วยเหลือผู้มีรายได้เฟส 1 และ 2 ซึ่งตอนนี้เครื่องยนต์ขับเคลื่อนเศรษฐกิจทุกเครื่องยนต์เริ่มทำงานได้หมดแล้ว ซึ่งจะทำให้เศรษฐกิจขยายตัวได้ยั่งยืนมากขึ้นด้าน นายอภิศักดิ์ ตันติวรวงศ์ รมว.คลัง กล่าวว่า ได้เรียกประชุมผู้บริหารกระทรวงการคลัง เพื่อให้ทำรายละเอียดงบกลางปี 2561 วงเงิน 1.5 แสนล้านบาท เพิ่มเติมให้เสร็จภายใน 2 สัปดาห์ เพื่อส่งให้สำนักงบประมาณทำรายละเอียดโครงการให้คณะรัฐมนตรีเห็นชอบ โดยงบกลางนี้จะใช้เงินคงคลัง 5 หมื่นล้านบาท ใช้เงินจากงบประมาณ 1 แสนล้านบาทสำหรับงบกลางปีเพิ่มเติมนี้ รัฐบาลจะนำไปใช้เพื่อช่วยเหลือคนรายได้เฟส 2 ประมาณ 3.5 หมื่นล้านบาท ปฏิรูปภาคเกษตรลดการปลูกข้าว ยางพารา และน้ำมันปาล์ม เพื่อให้ผลผลิตลดลงราคาเพิ่มขึ้น รวมถึงการสร้างไซโลเก็บผลผลิตจะได้ไม่ต้องเร่งขายทำให้ราคาพืชผลตกเป็นวงเงิน 4 หมื่นล้านบาทนอกจากนี้ จะเป็นงบที่ให้ใช้ในกองทุนหมู่บ้าน 1 หมื่นล้านบาท และตำบลอีก 1 หมื่นล้านบาท ที่ทางกระทรวงมหาดไทยจะไปคิดหากโครงการทำให้คนพื้นที่หารายได้มากขึ้นนายอภิศักดิ์ กล่าวว่า งบกลางปีเพิ่มเติมต้องปฏิรูปและปรับเปลี่ยนประเทศ และต้องใช้เงินและทำโครงการให้เสร็จภายใน 6 เดือน หลังจากนั้นหากต้องทำเพิ่มเติมต่อเนื่อง ก็ต้องไปขอใช้งบประมาณของปี 2562 ต่อไป